Finansies – President Brand Primêr
Ons besef dat kontantbetalings vir uitstappies en ander skoolaktiwiteite tydrowend en frustrerend vir u as ouers kan wees. Die proses om die presiese bedrag kontant te vind en dit dan in 'n koevert te plaas, sodat u kind dit uiteindelik aan die klasonderwyser kan gee, is 'n ongerief. Dikwels is dit ook moeilik om te onthou watter aktiwiteit op watter dag plaasvind en daarom, om verwarring uit te skakel, wil ons u aanmoedig om die gebruik van die Karri app positief te oorweeg.
Karri Betalings is 'n innoverende mobiele betalingstoepassing waarmee jy vinnige betalings vir skoolaktiwiteite op jou selfoon kan maak. Hierdie toepassing (App) kan met enige Suid-Afrikaanse bank integreer en is POPI (Protection of Personal Information) in ooreenstemming met streng interne maatreëls om veiligheid en sekuriteit te alle tye te verseker. Ons het 'n kontraktuele ooreenkoms met Karri Payments aangegaan om te verseker dat alle terme en voorwaardes gehandhaaf word. Karri word deur Nedbank bestuur wat ook 'n versekering bied dat alle relevante veiligheidsmaatreëls vir alle transaksies in plek gestel word.
U sal 'n e-pos en sms ontvang wat u vra om die toepaslike (App) af te laai. Nadat u die toepaslike (App) afgelaai het, moet u asb. 'n profiel skep (Sign Up). Skep u profiel met dieselfde e-pos adres wat die skool gebruik om met u te kommunikeer. Indien u reeds 'n Karri gebruiker is ('n kind in ander skool wat Karri gebruik) dan kan u net inteken.
Let asseblief daarop dat die program nie die tradisionele betaling van u kind se skoolfonds sal vervang nie, dit bly dieselfde. As ouer, sal u vir geen addisionele koste ten opsigte van Karri Betalings verantwoordelik wees nie. Vir meer navrae of inligting, besoek asseblief die Karri-webwerf by www.karri.co.za.